Cuneiform Tablet CCT 5 6b (BM 119408)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma ḫi-na-a-ma a-na qar-wi-a pu-šu-ke-en₆ ù a-šùr-dan qí-bi-ma a-na qar-wi-a ù a-šùr-dan qí-bi-ma ta-áš-pu-ra-nim um-ma a-tù-nu-ma a-šùr-na-da ù DUMU e-lá-ma KÙ.BABBAR né-ri-iš-ma um-ma šu-nu-ma a-a-nu-um KÙ.BABBAR a-na-kam a-na tur₄-ḫu-mì-it né-ra-áb-ma KÙ.BABBAR nu-šé-ba-lá-ma ku-un-kà-ma šé-bi₄-lá-šu-um iš-tù ta-áš-pu-ra-ni-ni ša-li-iš-tum ša-tum a lá-qá AN.NA MU.5.ŠÈ šu-ma-mì-in₄ a-šùr-dan wa-ar-kà-sú-nu i-li-ik-ma KÙ.BABBAR ù-ša-áš-qí-il₅-šu-nu lá-mì-in₄ SIG₅ i-na kà-ni-iš mì-nam i-a-tám e-pá-áš ù a-šu-mì 15.5 ma-na KÙ.BABBAR ša e-lá-ma a-na lá-qé-ep ša-qá-lam qá-bi₄-ú ta-áš-pu-ra-nim um-ma a-tù-nu-ma um-ma ša ki-ma e-lá-ma-ma ší-be-šu lu-šé-li-ma KÙ.BABBAR-áp-šu li-il₅-qé ša ša-lá-ša-at ší-be-a ṭup-pá-am i-na ba-áb DINGIR lá tal-qé-a ša 20 ma-na KÙ.BABBAR a-dí-nu-šu-ni ù i-na ba-áb a-lá-ḫi-nim IGI a-šùr-ma-lik DUMU a-lá-ḫi-im lá a-ta-wu-šu-um um-ma a-na-ku-ma i-ḫi-id-ma KÙ.BABBAR ar-ḫi-iš šé-bi₄-lam mì-šu-um ša té-er-ta-ku-nu za-ku-tum lá i-lá-kà-ni ù KÙ.BABBAR ša AN.NA-ki-a lá tù-šé-ba-lá-ni-ni